CELEX: 52009PC0437
Language: el
Date: 2009-08-31
Title: Πρόταση κανονισμος του Συμβουλίου για τον τερματισμό της επανεξέτασης ως προς «νέο εξαγωγέα» του κανονισμού (ΕΚ) αριθ. 1174/2005 του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, για την εκ νέου επιβολή του δασμού όσον αφορά τις εισαγωγές από έναν εξαγωγέα της εν λόγω χώρας και για τον τερματισμό της καταγραφής των εν λόγω εισαγωγών

Σημαντική ανακοίνωση νομικού περιεχομένου

|

52009PC0437

Πρόταση κανονισμος του Συμβουλίου για τον τερματισμό της επανεξέτασης ως προς «νέο εξαγωγέα» του κανονισμού (ΕΚ) αριθ. 1174/2005 του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, για την εκ νέου επιβολή του δασμού όσον αφορά τις εισαγωγές από έναν εξαγωγέα της εν λόγω χώρας και για τον τερματισμό της καταγραφής των εν λόγω εισαγωγών  /* COM/2009/0437 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 31.8.2009COM(2009) 437 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια τον τερματισμό της επανεξέτασης ως προς «νέο εξαγωγέα» του κανονισμού (ΕΚ) αριθ. 1174/2005 του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, για την εκ νέου επιβολή του δασμού όσον αφορά τις εισαγωγές από έναν εξαγωγέα της εν λόγω χώρας και για τον τερματισμό της καταγραφής των εν λόγω εισαγωγώνΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης-  Αιτιολόγηση και στόχοι της πρότασηςΗ παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου της 22ας Δεκεμβρίου 2005 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005 (εφεξής «ο βασικός κανονισμός»), στο πλαίσιο της διαδικασίας για τις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας.-  Γενικό πλαίσιοΗ παρούσα πρόταση υποβάλλεται στο πλαίσιο της εφαρμογής του βασικού κανονισμού και αποτελεί προϊόν έρευνας που διενεργήθηκε σύμφωνα με τις ουσιώδεις και διαδικαστικές απαιτήσεις που προβλέπει ο βασικός κανονισμός.-  Ισχύουσες διατάξεις στον τομέα της πρότασηςΚανονισμός (ΕΚ) αριθ. 1174/2005 του Συμβουλίου, της 18ης Ιουλίου 2005, για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας. Ο κανονισμός (ΕΚ) αριθ. 684/2008 του Συμβουλίου αποσαφήνισε το πεδίο εφαρμογής των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 1174/2005 του Συμβουλίου.-  Συνοχή με άλλες πολιτικές και στόχους της ΈνωσηςΆνευ αντικειμένου.2. Διαβούλευση με τα ενδιαφερόμενα μέρη και εκτίμηση Aντικτυπου-  Διαβούλευση με τα ενδιαφερόμενα μέρηΤα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια της έρευνας, σύμφωνα με τις διατάξεις του βασικού κανονισμού.-  Συγκέντρωση και χρήση εμπειρογνωμοσύνηςΔεν υπήρξε ανάγκη για εξωτερική εμπειρογνωμοσύνη.-  Εκτίμηση αντικτύπουΗ παρούσα πρόταση απορρέει από την εφαρμογή του βασικού κανονισμού.Ο βασικός κανονισμός δεν περιλαμβάνει διατάξεις για τη γενική εκτίμηση του αντικτύπου, αλλά περιέχει διεξοδικό κατάλογο των όρων που πρέπει να αξιολογηθούν.3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ-  Σύνοψη της προτεινόμενης ενέργειαςΣτις 21 Ιανουαρίου 2009 η Επιτροπή ξεκίνησε επανεξέταση ως προς «νέο εξαγωγέα» του κανονισμού (ΕΚ) αριθ. 1174/2005 του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, κατάργησε το δασμό όσον αφορά τις εισαγωγές από έναν εξαγωγέα της εν λόγω χώρας και επέβαλε την καταγραφή των εν λόγω εισαγωγών. Η εν λόγω εταιρία είναι η Crown Equipment (Suzhou) Company Limited («ο αιτών»).Στις 22 Μαΐου 2009 ο αιτών ανακάλεσε το αίτημα επανεξέτασης που είχε υποβάλει. Αφού εξετάστηκε αν ήταν δικαιολογημένη η αυτεπάγγελτη συνέχιση της έρευνας, συνήχθη το συμπέρασμα ότι η επανεξέταση πρέπει να τερματιστεί. Με βάση τα παραπάνω, ο δασμός που ισχύει για «όλες τις άλλες εταιρίες» σύμφωνα με τον κανονισμό (ΕΚ) αριθ. 1174/2005 πρέπει να επιβληθεί εκ νέου στον αιτούντα.Κατά συνέπεια, προτείνεται στο Συμβούλιο να εγκρίνει τη συνημμένη πρόταση κανονισμού, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το αργότερο έως τις 21 Οκτωβρίου 2009.-  Νομική βάσηΚανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005 και ειδικά το άρθρο 11 παράγραφος 4.-  Αρχή της επικουρικότηταςΗ παρούσα πρόταση εμπίπτει στην αποκλειστική αρμοδιότητα της Κοινότητας. Συνεπώς, δεν εφαρμόζεται η αρχή της επικουρικότητας.-  Αρχή της αναλογικότηταςΗ πρόταση συνάδει με την αρχή της αναλογικότητας για τους ακόλουθους λόγους:Το είδος της δράσης περιγράφεται στο βασικό κανονισμό και δεν αφήνει περιθώρια για εθνικές αποφάσεις.Η αναφορά του τρόπου με τον οποίο ο οικονομικός και διοικητικός φόρτος που βαρύνει την Κοινότητα, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες ελαχιστοποιείται και είναι αναλογικός προς το στόχο της πρότασης είναι άνευ αντικειμένου.-  Επιλογή μέσωνΠροτεινόμενη πράξη: κανονισμός.Άλλα μέσα δεν θα ήταν κατάλληλα για τον ακόλουθο λόγο:Η προσφυγή σε άλλα μέσα δεν θα ήταν κατάλληλη, διότι ο βασικός κανονισμός δεν προβλέπει εναλλακτικές λύσεις.4. ΔΗΜΟΣΙΟΝΟΜΙΚΗ ΕΠΙΠΤΩΣΗΗ πρόταση δεν έχει επιπτώσεις στον κοινοτικό προϋπολογισμό.ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια τον τερματισμό της επανεξέτασης ως προς «νέο εξαγωγέα» του κανονισμού (ΕΚ) αριθ. 1174/2005 του Συμβουλίου για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, για την εκ νέου επιβολή του δασμού όσον αφορά τις εισαγωγές από έναν εξαγωγέα της εν λόγω χώρας και για τον τερματισμό της καταγραφής των εν λόγω εισαγωγώνΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός»), και ιδίως το άρθρο 11 παράγραφος 4,την πρόταση που υπέβαλε η Επιτροπή ύστερα από διαβούλευση με τη συμβουλευτική επιτροπή,Εκτιμώντας τα ακόλουθα:1. ΙΣΧΥΟΝΤΑ ΜΕΤΡΑ(1) Με τον κανονισμό (ΕΚ) αριθ. 1174/2005[2], το Συμβούλιο επέβαλε οριστικό δασμό αντιντάμπινγκ και εισέπραξε οριστικά τον προσωρινό δασμό που επιβλήθηκε στις εισαγωγές τροχοφόρων φορείων και βασικών μερών τους καταγωγής Λαϊκής Δημοκρατίας της Κίνας. Για τις τέσσερις εταιρίες με ατομικούς δασμούς, οι ισχύοντες δασμοί κυμαίνονται από 7,6% έως 39,9%. Ο δασμός που ισχύει σε «όλες τις άλλες εταιρίες» είναι 46.7%. Ο κανονισμός (ΕΚ) αριθ. 684/2008 του Συμβουλίου[3] αποσαφήνισε το πεδίο των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 1171/2005 του Συμβουλίου.2. ΤΡΕΧΟΥΣΑ ΕΡΕΥΝΑ2.1. Αίτημα επανεξέτασης(2) Η Επιτροπή έλαβε αίτημα επανεξέτασης ως προς «νέο εξαγωγέα» του κανονισμού αριθ. 1174/2005, σύμφωνα με το άρθρο 11 παράγραφος 4 του βασικού κανονισμού από έναν παραγωγό εξαγωγέα τροχοφόρων φορείων και βασικών μερών τους καταγωγής Λαϊκής Δημοκρατίας της Κίνας.(3) Το αίτημα υποβλήθηκε από την Crown Equipment (Suzhou) Company Limited («Crown Suzhou» ή «ο αιτών»).(4) Ο αιτών ισχυρίζεται ότι λειτουργεί υπό όρους οικονομίας της αγοράς και ότι δεν πραγματοποίησε εξαγωγές του οικείου προϊόντος στην Ευρωπαϊκή Κοινότητα κατά την περίοδο της έρευνας στην οποία βασίζονται τα μέτρα αντιντάμπινγκ, δηλαδή κατά την περίοδο από την 1η Απριλίου 2003 έως τις 31 Μαρτίου 2004 (εφεξής «η αρχική περίοδος έρευνας») και ότι δεν συνδέεται με κανέναν από τους παραγωγούς εξαγωγείς του οικείου προϊόντος, στους οποίους επιβλήθηκαν τα προαναφερόμενα μέτρα αντιντάμπινγκ. Επιπλέον, υποστήριξε ότι είχε αρχίσει την εξαγωγή τροχοφόρων φορείων και βασικών μερών τους στην Κοινότητα μετά το τέλος της αρχικής περιόδου έρευνας.2.2. Έναρξη επανεξέτασης ως προς «νέο εξαγωγέα»(5) Η Επιτροπή, κατόπιν διαβουλεύσεως με τη συμβουλευτική επιτροπή, έκρινε ότι υφίστανται επαρκή αποδεικτικά στοιχεία που δικαιολογούν την έναρξη επανεξέτασης ως προς «νέο εξαγωγέα» σύμφωνα με το άρθρο 11 παράγραφος 4 του βασικού κανονισμού και, αφού έδωσε στον κοινοτικό κλάδο παραγωγής την ευκαιρία να υποβάλει παρατηρήσεις, κίνησε, με τον κανονισμό (ΕΚ) αριθ. 52/2009[4], διαδικασία επανεξέτασης του κανονισμού (ΕΚ) αριθ. 1174/2005 όσον αφορά τον αιτούντα (η «επανεξέταση»).(6) Σύμφωνα με το άρθρο 2 του κανονισμού (ΕΚ) αριθ. 52/2009 της Επιτροπής, καταργήθηκε ο δασμός αντιντάμπινγκ 46,7% που επιβλήθηκε από τον κανονισμό (ΕΚ) αριθ. 1174/2005 του Συμβουλίου στις εισαγωγές τροχοφόρων φορείων και βασικών μερών τους που παρήχθησαν από τον αιτούντα. Παράλληλα, δυνάμει του άρθρου 14 παράγραφος 5 του βασικού κανονισμού, κλήθηκαν οι τελωνειακές αρχές να λάβουν τα κατάλληλα μέτρα για την καταγραφή αυτών των εισαγωγών.2.3. Υπό εξέταση προϊόν(7) Το «υπό εξέταση προϊόν» είναι το ίδιο όπως ορίζεται στον κανονισμό (ΕΚ) αριθ. 1174/2005 του Συμβουλίου όπως τροποποιήθηκε με τον κανονισμό (ΕΚ) αριθ. 648/2008, δηλαδή τα τροχοφόρα φορεία και τα βασικά μέρη τους, όπως οι βάσεις και τα υδραυλικά συστήματα, καταγωγής Λαϊκής Δημοκρατίας της Κίνας που υπάγονται στους κωδικούς ΣΟ ex 8427 90 00 και ex 8431 20 00. Ως τροχοφόρα φορεία ορίζονται τροχοφόρα φορεία με περόνες ανύψωσης για το χειρισμό παλετών, τα οποία έχουν σχεδιαστεί έτσι ώστε να ωθούνται, να έλκονται ή να οδηγούνται με το χέρι επί ομαλής, επίπεδης, σκληρής επιφάνειας από πεζό χειριστή που χρησιμοποιεί αρθρωτό βραχίονα. Τα τροχοφόρα φορεία προβλέπονται μόνον για την ανύψωση φορτίου, με τη μόχλευση του βραχίονα, σε ύψος επαρκές για τη μεταφορά του φορτίου και δεν προορίζονται για οιεσδήποτε άλλες πρόσθετες λειτουργίες ή χρήσεις, όπως για παράδειγμα: i) τη μετακίνηση και την ανύψωση φορτίων, έτσι ώστε να τοποθετούνται υψηλότερα, ή για να βοηθούν στην αποθήκευση φορτίων (παλετοφόρα ανυψωτικά)· ii) τη στοίβαξη μιας παλέτας επάνω στην άλλη (περονοφόρα ανυψωτικά)· iii) την ανύψωση φορτίου σε επίπεδο εργασίας (ψαλιδωτά ανυψωτικά)· ή iv) την ανύψωση και το ζύγισμα φορτίων (ζυγοί φορτηγών).2.4. Ενδιαφερόμενα μέρη(8) Η Επιτροπή ενημέρωσε επίσημα τον αιτούντα, τους εκπροσώπους του κοινοτικού κλάδου παραγωγής και τους εκπροσώπους της χώρας εξαγωγής για την έναρξη της επανεξέτασης. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίστηκε στον κανονισμό (ΕΚ) αριθ. 52/2009.(9) Οι υπηρεσίες της Επιτροπής έστειλαν επίσης έντυπο αίτησης για την αναγνώριση του καθεστώτος οικονομίας της αγοράς και ερωτηματολόγιο στον αιτούντα και έλαβε απαντήσεις εντός των προθεσμιών που καθορίστηκαν γι’αυτόν τον σκοπό.2.5. Περίοδος έρευνας επανεξέτασης(10) Η έρευνα όσον αφορά το ντάμπινγκ κάλυψε την περίοδο από την 1η Ιανουαρίου 2008 έως την 31η Δεκεμβρίου 2008.3. ΑΝΑΚΛΗΣΗ ΤΟΥ ΑΙΤΗΜΑΤΟΣ ΕΠΑΝΕΞΕΤΑΣΗΣ ΩΣ ΠΡΟΣ ΝΕΟ ΕΞΑΓΩΓΕΑ(11) Με επιστολή της στην Επιτροπή στις 22 Μαΐου 2009, η Crown Suzhou ανακάλεσε επίσημα το αίτημά της για επανεξέταση ως προς «νέο εξαγωγέα» βάσει του άρθρου 11 παράγραφος 4 του βασικού κανονισμού.(12) Εξετάστηκε αν ήταν δικαιολογημένη η αυτεπάγγελτη συνέχιση της έρευνας. Η Επιτροπή θεώρησε ότι ο τερματισμός της έρευνας δεν επηρεάζει το ήδη ισχύον μέτρο αντιντάμπινγκ, ότι ο δασμός που ισχύει για «όλες τις άλλες εταιρίες» πρέπει να επιβληθεί εκ νέου στην Crown Suzhou και ότι ο εν λόγω τερματισμός δεν έρχεται σε αντίθεση με το κοινοτικό συμφέρον. Σ’ αυτή τη βάση, η έρευνα πρέπει να τερματιστεί.(13) Τα ενδιαφερόμενα μέρη ενημερώθηκαν σχετικά με την πρόθεση τερματισμού της έρευνας και επιβολής εκ νέου οριστικού δασμού αντιντάμπινγκ στις εισαγωγές του οικείου προϊόντος που παράγεται και πωλείται για να εξαχθεί στην Κοινότητα από την Crown Suzhou και τους δόθηκε η ευκαιρία να διατυπώσουν παρατηρήσεις. Ωστόσο, δεν ελήφθησαν παρατηρήσεις οι οποίες θα μπορούσαν να αλλάξουν την εν λόγω απόφαση.(14) Επομένως, συνήχθη το συμπέρασμα ότι οι εισαγωγές στην Κοινότητα τροχοφόρων φορείων και βασικών μερών τους, όπως οι βάσεις και τα υδραυλικά συστήματα, καταγωγής Λαϊκής Δημοκρατίας της Κίνας που υπάγονται στους κωδικούς ΣΟ ex 8427 90 00 και ex 8431 20 00 και παράγονται και πωλούνται για εξαγωγή στην Κοινότητα από την εταιρία Crown Suzhou πρέπει να υπόκειται στο δασμό για όλη τη χώρα που ισχύει για «όλες τις εταιρίες» (46,7%) και ότι, ως εκ τούτου, πρέπει να επιβληθεί εκ νέου ο εν λόγω δασμολογικός συντελεστής.4. ΑΝΑΔΡΟΜΙΚΗ ΕΙΣΠΡΑΞΗ ΤΟΥ ΔΑΣΜΟΥ ΑΝΤΙΝΤΑΜΠΙΝΓΚ(15) Σε συνέχεια των παραπάνω διαπιστώσεων, ο δασμός αντιντάμπινγκ που εφαρμόζεται για την εταιρεία Crown Suzhou θα εισπραχθεί αναδρομικά από την ημερομηνία έναρξης ισχύος του κανονισμού (ΕΚ) αριθ. 52/2009 της Επιτροπής, για τις εισαγωγές του υπό εξέταση προϊόντος που είχαν καταγραφεί δυνάμει του άρθρου 3 του ίδιου κανονισμού.5. ΔΙΑΡΚΕΙΑ ΤΩΝ ΜΕΤΡΩΝ(16) Αυτή η επανεξέταση δεν επηρεάζει την ημερομηνία κατά την οποία λήγουν τα μέτρα που επιβλήθηκαν με τον κανονισμό (ΕΚ) αριθ. 1174/2005 του Συμβουλίου δυνάμει του άρθρου 11 παράγραφος 2 του βασικού κανονισμού.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 16. Η επανεξέταση ως προς νέο εξαγωγέα που ξεκίνησε με τον κανονισμό (ΕΚ) αριθ. 52/2009 τερματίζεται και ο δασμός αντιντάμπινγκ που εφαρμόζεται βάσει του άρθρου 1 του κανονισμού (ΕΚ) αριθ. 1174/2005 σε «όλες τις άλλες εταιρείες» (συμπληρωματικός κωδικός TARIC A999) της Λαϊκής Δημοκρατίας της Κίνας επιβάλλεται στο εξής στις εισαγωγές που προσδιορίζονται στο άρθρο 1 του κανονισμού (ΕΚ) αριθ. 52/2009.7. Ο δασμός αντιντάμπινγκ που εφαρμόζεται σύμφωνα με το άρθρο 1 του κανονισμού (ΕΚ) αριθ. 1174/2005 "σε όλες τις άλλες εταιρείες" της Λαϊκής Δημοκρατίας της Κίνας επιβάλλεται αναδρομικά με ισχύ από την 23η Ιανουαρίου 2009 στις εισαγωγές τροχοφόρων φορείων και βασικών μερών τους που έχουν καταγραφεί σύμφωνα με το άρθρο 3 του κανονισμού (ΕΚ) αριθ. 52/2006 της Επιτροπής.8. Οι τελωνειακές αρχές καλούνται να τερματίσουν την καταγραφή που διεξήχθη σύμφωνα με το άρθρο 3 του κανονισμού (ΕΚ) αριθ. 52/2009 της Επιτροπής.9. Εφαρμόζονται οι διατάξεις που ισχύουν για τους τελωνειακούς δασμούς, εκτός εάν ορίζεται διαφορετικά.Άρθρο 2Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] ΕΕ L 56 της 06.03.1996, σ. 1.[2] ΕΕ L 189 της 21.07.2005, σ. 1.[3] ΕΕ L 192 της 19.7.2008, σ. 1.[4] ΕΕ L 17 της 21.01.2009, σ. 19.